47 każ pożittiv fi 3 djar tal-anzjani – 38 minnhom residenti
Imtella' Settembru 11, 2020 - Aġġornata 11 Ta' Settembru, 2020 2:37pm Is-Supretendent tas-Saħħa Pubblika, il-Professur Charmaine Gauci qalet li matul din il-ġimgħa biss, kien hemm 33 anzjan li rriżultaw pożittivi għall-Covid-19. Hija u twieġeb għall-mistoqsija ta' Television Malta waqt il-bulettin mediku tal-Ġimgħa, hija qalet li l-virus feġġ fi tliet djar tal-anzjani fejn b'kollox 47 ruħ irriżultaw pożittivi. Il-Professur Gauci qalet li 13-il każ instabu f'Casa Antonia f'Ħal Balzan – 11 minnhom residenti u żewġ carers u nstabu wkoll żewġ residenti fir-residenza għall-anzjani San Paolo f'San Pawl il-Baħar. Is-Supretendent tas-Saħħa Pubblika qalet ukoll li fir-residenza għall-anzjani San Ġużepp fil-Fgura nstabu 32 każ pożittiv, seba' minnhom carers u lbqija, 25 każ ta' residenti. Persuna li rkuprat mill-coronavirus terġa' tirriżulta pożittiva wara 4 xhur 43 każ ġdid ta' Covid-19 f'Malta u jfiqu 30